Lav et referat af nedenstående tekst:

Tekst:
En Magnum 357 tromlerevolver, en SAKO-pistol, ni rifler, et jagtgevær, en Sig Sauer 9 mm-pistol, fem ammunitionsbælter, fem magasiner, et løb til salonriffel og 63 kasser med ammunition. De to svenske statsborgere, der nu er sigtet for at skyde og brænde den 39-årige Eddie Karl-Johan Christensen ihjel, var stærkt bevæbnede. Det fremgår af det anklageskrift, som TV2 Nord er kommet i besiddelse af. Her kræver anklagemyndigheden samtlige våben og ammunition fra de to henholdsvis 53-årige og 45-årige beslaglagt. Især den ene mand lå inde med et våbenarsenal af de helt store - han tegner sig nemlig for langt størstedelen af de angivne våben. Især kufferten med en 9 mm-pistol af mærket Big Sauer og patroner til denne vækker opsigt på listen. Det er nemlig den officielle tjenestepistol hos det danske forsvar. Får anklagemyndigheden medhold i sagen, vil der blive beslaglagt følgende fra den ene svenske anklagede: en kuffert indeholdende en 9 mm-pistol af mærket Sig Sauer, magasiner og ammunition en taske indeholdende en pistol af mærket SAKO, ekstra løb, magasiner og ammunition ni rifler et jagtgevær 63 kasser, æsker eller lignende med ammunition fem ammunitionsbælter fem magasiner et løb til salonriffel, lås og aftrækkerhus et antal løse projektiler, patroner og patronhylstre Fra begge mænd ønsker anklagemyndigheden disse effekter beslaglagt: fire afskudte patronhylstre en ildrager en skovl en høtyv en kost samt en grøn olietønde med påskriften ”Castrol” og en rød olietønde med påskriften ”Mobil” Sagen kort Nordjylland Politi har rejst tiltale mod to mænd for et drab begået på en landejendom nord for Frederikshavn mellem den 9. og 11. maj 2020. De to mænd på nu 53 år og 45 år er tiltalt for i forening og efter forudgående aftale eller fælles forståelse at have dræbt den 39-årige Eddie Karl-Johan Christensen og behandlet hans lig usømmeligt. Dette ved at have afgivet flere skud mod ham med håndskydevåben og efterfølgende at have lagt ham på et brændende bålsted. Mændene har ifølge anklageskriftet kommet resterne af liget af Eddie Karl-Johan Christensen i to olietønder, som på en ladvogn blev kørt til en adresse på Hornværket i Frederikshavn.

Referat:
Især den ene svenske statsborger, der er tiltalt for at dræbe den 39-årige Eddie Karl-Johan Christensen, var i besiddelse af et tungt arsenal af våben.